***  
ภาพข่าวประชาสัมพันธ์***

**เอสซีจี และเอสซีจีพี รับรางวัลต้นแบบองค์กรที่ยั่งยีน และความเป็นเลิศทางธุรกิจ   
จากเวที “SET Awards 2021”**

**เอสซีจี** โดย **นายนำพล ลิ้มประเสริฐ ผู้อำนวยการสำนักงานพัฒนาอย่างยั่งยืน** รับรางวัลจากเวที **“SET Awards 2021”** ซึ่งจัดโดยตลาดหลักทรัพย์แห่งประเทศไทย ใน**กลุ่มรางวัล “ต้นแบบองค์กรที่ยั่งยืน”** **(SET Sustainability Awards)** ต่อเนื่องเป็นปีที่ 6 โดยเอสซีจีได้รับ**รางวัลเกียรติยศบริษัทจดทะเบียนด้านความยั่งยืน (Sustainability Awards of Honor)** ต่อเนื่องเป็นปีที่ 4 ซึ่งมอบให้กับบริษัทจดทะเบียนที่ได้รับรางวัลบริษัทจดทะเบียนด้านความยั่งยืนยอดเยี่ยมติดต่อกันตั้งแต่ 3 ปีขึ้นไป และรับ**รางวัลบริษัทจดทะเบียนด้านนักลงทุนสัมพันธ์ดีเด่น (Outstanding Investor Relations Awards)** อีกทั้ง **เอสซีจีพี** โดย **นายวิชาญ จิตร์ภักดี ประธานเจ้าหน้าที่บริหาร บริษัทเอสซีจี แพคเกจจิ้ง จำกัด (มหาชน) หรือ เอสซีจีพี** ได้รับ**รางวัล Sustainability Excellence** **ในประเภท Rising Star Sustainability Awards** บริษัทจดทะเบียนฯ มูลค่าหลักทรัพย์ตามราคาตลาดสูงกว่า 100,000 ล้านบาท ที่มีการดำเนินธุรกิจตามแนวทางการพัฒนาอย่างยั่งยืน มีการกำกับดูแลกิจการที่ดี คำนึงถึงผู้มีส่วนได้เสีย พร้อมเติบโตด้านเศรษฐกิจ ควบคู่ไปกับการพัฒนาสังคมและสิ่งแวดล้อมอย่างสมดุล รวมทั้ง ยังได้รับ **รางวัล Business Excellence ในประเภท Best Deal of the Year Awards** ที่มีความยอดเยี่ยมและโดดเด่นในการเสนอขายหุ้นต่อประชาชนเป็นครั้งแรก (IPO) ที่มีมูลค่าเสนอขายสูงกว่า 3,000 ล้านบาท

ทั้ง 4 รางวัลแห่งความภาคภูมิใจดังกล่าว สะท้อนถึงความมุ่งมั่นและทุ่มเทของทั้งเอสซีจีและเอสซีจีพี ในการดำเนินธุรกิจด้วยความรับผิดชอบ ยึดหลักบรรษัทภิบาล ควบคู่กับการสร้างสมดุลและประโยชน์แก่สังคมและสิ่งแวดล้อม ตามแนวทาง ESG (Environmental, Social, Governance – ESG) เพื่อให้เกิดความยั่งยืนและบรรลุเป้าหมายการพัฒนาที่ยั่งยืนของโลก

โดยการสร้างสรรค์นวัตกรรมสินค้าและบริการเพื่อชีวิตความเป็นอยู่ที่ดีขึ้นของลูกค้า รวมทั้งการนำแนวคิดเศรษฐกิจหมุนเวียน (Circular Economy) มาใช้ยกระดับกระบวนการดำเนินงานตลอดห่วงโซ่คุณค่า (Value Chain) เพื่อสร้างผลกระทบเชิงบวกแก่ผู้มีส่วนได้เสียที่เกี่ยวข้อง อีกทั้ง ยังมีส่วนช่วยยกระดับมาตรฐานและสร้างการเติบโตของเศรษฐกิจและสังคมให้กับประเทศได้อย่างยั่งยืนจนเป็นที่ยอมรับจากนักลงทุนไทย

***ผู้สนใจสามารถติดตามข่าวสารอื่น ๆ ของเอสซีจีได้ที่ <http://scgnewschannel.com> / Facebook: [scgnewschannel](https://facebook.com/scgnewschannel) / Twitter: [@scgnewschannel](https://twitter.com/scgnewschannel) หรือ Line@: [@scgnewschannel](https://line.me/R/ti/p/%40scgnewschannel)***

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*